**Ministru kabineta rīkojuma projekta “Par valstij dividendēs izmaksājamo akciju sabiedrības "Ventas osta" peļņas daļu par 2020. gadu” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts “Par valstij dividendēs izmaksājamo akciju sabiedrības "Ventas osta" peļņas daļu par 2020. gadu” (turpmāk – Projekts) paredz noteikt, ka akciju sabiedrības “Ventas osta” (turpmāk – Sabiedrība) dividendēs izmaksājamā peļņas daļa no 2020. gada pārskata gada peļņas tiek novirzīta norēķiniem par Ventspils ostas publiskās infrastruktūras uzturēšanu attiecīgi nomaksājot uzņēmuma ienākuma nodokli. Akciju sabiedrības “Ventas osta” (turpmāk – Sabiedrība) 2020.gada pārskata gada peļņa ir 398 108 *euro* un aprēķinātā dividendēs izmaksājamā peļņas daļa par 2020. gada pārskata gadu no peļņas ir 318 486 *euro* apmērā, kas ietver uzņēmuma ienākuma nodokli 79 621,50 *euro* apmērā.Ministru kabineta rīkojums stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Likuma par budžetu un finanšu vadību 5. panta otro daļu, Publiskas personas kapitāla daļu un kapitālsabiedrību pārvaldības likuma 28. panta pirmo daļu un Ministru kabineta 2015. gada 22. decembra noteikumu Nr. 806 “Kārtība, kādā valsts Sabiedrības un publiski privātās Sabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” (turpmāk – Noteikumi Nr. 806) 5. punktu, kas noteic, ka Ministru kabinets pēc valsts kapitāla daļu turētāja pamatota priekšlikuma ar Ministru kabineta rīkojumu var atļaut noteikt kapitālsabiedrības stratēģijā atšķirīgu prognozējamo dividendēs izmaksājamo peļņas daļu (procentos no prognozētās pārskata gada peļņas), nekā tas norādīts Noteikumu Nr.806 [3.punktā](http://likumi.lv/ta/id/278921-kartiba-kada-valsts-kapitalsabiedribas-un-publiski-privatas-kapitalsabiedribas-kuras-valsts-ir-dalibnieks-akcionars#p3) vai citos tiesību aktos, kā arī konstatējot 11.2.4. apakšpunktā minēto gadījumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz Amerikas Savienoto valstu Valsts kases Ārvalstu aktīvu kontroles biroja 2019.gada 9.decembra lēmumu par sankciju noteikšanu, Ministru kabinets 2019.gada 18.decembrī izdeva rīkojumu Nr.640 “Par valsts akciju sabiedrības “Ventas osta” dibināšanu”, kas īstenotu Ventspils ostas pārvaldīšanu, lai aizstātu sankcionēto Ventspils brīvostas pārvaldi un nodrošinātu Ventspils brīvostas darbības nepārtrauktību. Sabiedrība reģistrēta Komercreģistrā 2019.gada 27.decembrī.Ventspils brīvostas pārvalde 2019.gada nogalē tika izņemta no sankciju saraksta.Pieņemot 2019.gada 18.decembra grozījumus Likumā par ostām, vienlaikus tika papildināti šā likuma pārejas noteikumi ar jaunu 15.punktu, kurā noteica, ka līdz dienai, kad stāsies spēkā likums, ar kuru tiks mainīts Latvijas ostu pārvaldības modelis atbilstoši labas pārvaldības principiem, Ventspils ostas pārvalde (atvasināta publisko tiesību juridiskā persona) darbojas, ievērojot šajā punktā minētos nosacījumus, tostarp nosacījumu, ka likuma [7.](https://likumi.lv/ta/id/57435#p7) panta trešās daļas 2., 3., 4., 8. un 9. punktā minētās funkcijas veic Ventspils ostas pārvalde (atvasināta publisko tiesību juridiskā persona) un šā likuma [7.](https://likumi.lv/ta/id/57435#p7) panta 1.2 daļā minētā valsts kapitālsabiedrība atbilstoši Ministru kabineta noteikumos noteiktajai kārtībai.2020.gada 25.februārī tika pieņemti Ministru kabineta noteikumi Nr.119 “Noteikumi par ostas pārvaldes funkciju veikšanu Ventspils ostā” (turpmāk- Noteikumi Nr. 119), kuri noteic funkciju sadalījumu starp Ventspils brīvostas pārvaldi un Sabiedrību, **ievērojot Likuma par ostām Pārejas noteikumos 15.punktā noteikto un tādējādi AS “Ventas osta” normatīvajā aktā Noteikumos Nr. 119 ir deleģēts uzdevums un pienākums ar tās rīcībā esošajiem finanšu līdzekļiem iesasitīties Ventspils brīvostas infrastruktūras uzturēšanā** un izmantošanā Likuma par ostām 7.panta trešās daļas 9. punktā minēto funkciju, kas noteic, ka ostas pārvalde nodrošina ostas pārvaldes īpašumā esošās vai valdījumā nodotās infrastruktūras uzturēšanu un attīstību, kā arī piedalās ar ostas darbību saistītās infrastruktūras attīstīšanā, veic akciju sabiedrība "Ventas osta" un Ventspils brīvostas pārvalde, ievērojot Noteikumu Nr.119 4.punktā minētos nosacījumus: 1. akciju sabiedrība "Ventas osta" un Ventspils brīvostas pārvalde uztur tās īpašumā vai valdījumā esošo un pārvaldīšanā vai apsaimniekošanā nodoto infrastruktūru;2. akciju sabiedrība "Ventas osta" nodrošina akciju sabiedrības "Ventas osta" un Ventspils brīvostas pārvaldes īpašumā vai valdījumā esošās infrastruktūras attīstību, kā arī piedalās ar ostas darbību saistītās infrastruktūras attīstībā;3. akciju sabiedrība "Ventas osta", par to informējot Ventspils brīvostas pārvaldi, uztur ar ostas darbību saistīto infrastruktūru darba kārtībā Ventspils ostas darbības nepārtrauktības nodrošināšanai arī tad, ja attiecīgais infrastruktūras objekts atrodas Ventspils brīvostas pārvaldes valdījumā, bet Ventspils brīvostas pārvalde attiecīgi nerīkojas vai tās rīcība nav pietiekami efektīva.**Noteikumu Nr.119 7.punkts nosaka ka pārejas periodā – līdz brīdim, kad akciju sabiedrība "Ventas osta" ir uzsākusi veikt visas Likuma par ostām 7. pantā noteiktās ostas pārvaldes funkcijas, – akciju sabiedrība "Ventas osta" sedz izmaksas, kas radušās, nodrošinot Ventspils ostas darbību, un saistītas ar Ventspils brīvostas pārvaldes valdījumā esošās un pārvaldīšanā vai apsaimniekošanā nodotās infrastruktūras un ar to saistīto aktīvu uzturēšanu un izmantošanu.** Ņemot vērā, ka veicot grozījumus Likumā par ostām, šā likuma 4.panta trešajā daļā nav iekļauts deleģējums nodot Ventspils ostā ietilpstošo nekustamo īpašumu AS “Ventas osta” valdījumā, kā arī nav paredzēts cita veida deleģējums, piemēram, Ventspils brīvostas pārvaldei nodot minēto nekustamo īpašumu kapitālsabiedrībai, tad **AS “Ventas osta” nav tiesiska pamata veikt darbības attiecībā uz ostas zemi un citu valstij piederošo vai piekritīgo nekustamo īpašumu.**Pašreiz Ventspils ostā darbojas gan Ventspils brīvostas pārvalde, gan Sabiedrība, kur starp Ventspils brīvotas pārvaldi un Sabiedrību ir noslēgts sadarbības līgums, saskaņā ar kuru abas puses ir vienojušās par sadarbību, informācijas apmaiņu un savstarpējo pakalpojumu sniegšanu.Sabiedrība darbojas saskaņā ar Publiskas personas kapitāla daļu un kapitālsabiedrību pārvaldības likumu un Komerclikumu.Sabiedrības stratēģiskais mērķis ir - ilgtspējīgi, atbildīgi un ekonomiski pamatoti nodrošināt Ventspils ostas kā valsts attīstībai un drošībai stratēģiski nozīmīgas infrastruktūras pārvaldīšanu, sniedzot un attīstot ostas pakalpojumus, kas ir stratēģiski svarīgi tautsaimniecības konkurētspējai un izaugsmei. Sabiedrības 2020. gada pārskata gada peļņa ir 398 108 *euro* un aprēķinātā dividendēs izmaksājamā peļņas daļa par 2020. gada pārskata gadu no peļņas ir 318 486 *euro*, kas ietver uzņēmuma ienākuma nodokli 79 621,50 euro apmērā.Sabiedrības peļņa novirzāma **Ventspils ostas publiskās infrastruktūras uzturēšanai,** kas ir akūti nepieciešams, ņemot vērā negatīvās sekas, kas saistītas ar Amerikas Savienoto valstu Valsts kases Ārvalstu aktīvu kontroles biroja 2019.gada 9.decembra lēmumu par sankciju noteikšanu pret Aivaru Lembergu un četrām ar viņu saistītām juridiskām personām, tajā skaitā, Ventspils brīvostas pārvaldes iekļaušanu sankcionēto personu sarakstā un Covid-19 radīto seku ietekmi uz kravu apgrozījumu Ventspils ostā. Jāņem vērā, ka ģeopolitisko apstākļu dēļ ir mainījusies tranzīta nozares struktūra un situācija kopumā. 2020.gadā gandrīz uz pusi, salīdzinot ar iepriekšējo gadu, samazinājies kravu apjoms dzelzceļa pārvadājumos, jo turpinājās Krievijas kravu tranzīta kritums, kas tiešā veidā skar arī kravu apgrozījuma kritumu ostās. Šobrīd Ventspils brīvostas pārvalde strādā jaunu tirgu apgūšanas virzienā un jaunu tranzīta maršrutu izstrādē.**Ņemot vērā, ka ir nepieciešams uzturēt Ventspils ostas publisko infrastruktūru atbilstošā kvalitātē, lai sagabātu kuģu satiksmi un kravu apgrozījumu, Sabiedrības līdzdalība Ventspils ostas infrastruktūras - akvatorijas droša kuģošanas ceļu (kanāla) dziļuma uzturēšanas (grunts izsmelšana) darbu finansēšanā ir būtiski nepieciešama, līdz ar to ir nepieciešams valstij pienākošos dividendēs izmaksājamo peļņas daļu no Sabiedrības 2020. gada peļņas novirzīt minēto darbu veikšanai.** Ventspils brīvostas pārvaldes akvatorijas droša kuģošanas ceļu (kanāla) dziļuma uzturēšanas (grunts izsmelšana) darbu maksimālās izmaksas Ventspils brīvostas akvatorijā **2021.** **gadā plānotas** **EUR 1 515 800.00.** Ņemot vērā gan Ministru kabineta 2020.gada 25.februāra noteikumu Nr.119 “Noteikumi par ostas pārvaldes funkciju veikšanu Ventspils ostā” 7.punktu, gan 2020.gada 27.martā savstarpēji noslēgto Sadarbības līgumu, ar kuru AS "Ventas osta" daļēji saņem ostas maksas, un attiecīgi AS “Ventas osta” ar tās rīcībā esošajiem finanšu resursiem iesaistās ostas infrastruktūras uzturēšanā, AS “Ventas osta” ir tiesiskais pamats daļēji Sabiedrības rīcībā esošo finanšu resursu ietvaros apmaksāt minētos pakalpojumus. Noteikumu Nr. 806 3. punkts noteic, ka minimālā prognozējamā peļņas daļa, kas izmaksājama dividendēs, un dividendēs izmaksājamā peļņas daļa ir 80 % no Sabiedrības pārskata gada peļņas, ja atbilstoši šo noteikumu II nodaļai Sabiedrības vidēja termiņa darbības stratēģijā nav noteikts citādi. Dividendēs izmaksājamā peļņas daļa ietver maksājumu par valsts kapitāla izmantošanu un uzņēmumu ienākuma nodokli. Noteikumu Nr. 806 11.2.4. apakšpunktā ir noteikts, ka Ministru kabinetam var rosināt samazināt dividendēs izmaksājamo peļņas daļu, ja tas nepieciešams, lai Sabiedrība turpmākajos pārskata gados īstenotu pasākumus, kas veicinātu Sabiedrības darbības virzieniem atbilstošu pakalpojumu kvalitātes un pieejamības uzlabošanu, kuru nodrošināšanai nepieciešams ieguldīt papildu finanšu līdzekļus.Projekts ir izvērtēts no Komercdarbības atbalsta kontroles likuma 5. panta viedokļa, un ir secināms, ka dividendēs neizmaksājamā Sabiedrības peļņa par 2020.gadu nav kvalificējama kā komercdarbības atbalsts, jo neizpaužas visas komercdarbības atbalstu raksturojošās pazīmes (neizpildās Komercdarbības atbalsta kontroles likuma 5. panta otrā daļa). Pamatojoties uz Eiropas Komisijas paziņojuma par Līguma par Eiropas Savienības darbību 107.panta 1.punktā minēto valsts atbalsta jēdzienu (2016/C 262/01) 17. punktā noteikto, **finansējums tiks novirzīts, lai segtu ar valsts funkciju saistītos izdevumus un nav saistīts ar saimnieciskās darbības veikšanu:*** **Ventspils ostas akvatorijas un piestātņu dziļuma uzturēšanai;**
* **kuģošanas kanāla dziļuma uzturēšanai;**
* **aizsardzībai pret ekstremāliem laika apstākļiem, piesārņojumu;**
* **navigācijas vadībai un drošībai,**

kas nodrošinās visiem ostā strādājošajiem uzņēmumiem vienlīdzīgas darbības iespējas bez diskriminācijas.Ņemot vērā iepriekš minēto, kā arī Sabiedrības akconāru sapulces priekšlikumu, lai veicinātu Sabiedrības darbības virzieniem atbilstošu pakalpojuma kvalitātes un pieejamības uzlabošanu, projekts paredz noteikt, ka Sabiedrības dividendēs izmaksājamā peļņas daļa par 2020. gadu 238 864,50 *euro* apmērā novirzāma Ventspils ostas publiskās infrastruktūras uzturēšanai un 79 621,50 *euro* pārskaitāmi valsts budžetā kā uzņēmuma ienākuma nodoklis attiecīgi samazinot Sabiedrības nesadalīto peļņu un palielinot saistības. |
| 3. | Projekta izstrādē iesaistītās institūcijas un publiskas personas Sabiedrības | Satiksmes ministrija, akciju sabiedrība “Ventas osta”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 193 717 254 | -318 486 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 193 717 254 | -318 486 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 193 717 254 | -318 486 | 0 | 0 | 0 | 0 | 0 |
| 3.1. valsts pamatbudžets | 193 717 254 | -318 486 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Sabiedrība ir dibināta 2019. gada 27. decembrī un nav sniegusi informāciju vispārējās valdības budžeta prognozēm 2021. gadam.Pieņemot lēmumu par dividendēs neizmaksājamo summu, valsts budžetā tiktu pārskaitīts uzņēmuma ienākuma nodoklis 79 621,50 *euro* apmērā un 238 864,50 *euro* tiktu novirzīti, lai norēķinātos ar Ventspils brīvostas pārvaldi normatīvajos aktos noteiktajā kārtībā par Ventspils ostas publiskās infrastruktūras uzturēšanu. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Sabiedrības 2020. gada pārskata gada peļņa tiktu novirzīta Ventspils ostas publiskās infrastruktūras uzturēšanas izdevumiem, kas nav kvalificējami kā komercdarbības atbalsts. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, akciju sabiedrība “Ventas osta” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T.Linkaits

Vīza:

Valsts sekretāre I.Stepanova